பரிசுத்தத் திரியேக பராபரனே, தேவரீர் இன்று எனக்குப் பாராட்டின சகல கிருபைக்காகவும்உம்மை வணங்கி ஸ்தோத்தரிக்கிறேன். பிதாவே, உமது திருக்கரம் என்னைப் பராமரித்து நடத்திற்று.குமாரனே, உமது இரட்சிப்பு என்னைத் திருப்தியாக்கிற்று. பரிசுத்தஆவியே, உமது தேற்றரவால் நான்ஆறுதல் அடைந்தேன். இப்பொழுதும் ஆண்டவரே, என்னோடு தங்கியருளும். அதேனென்றால் அந்திநேரமாகிப் பொழுது சாய்ந்து போயிற்று. தேவரீர் என் பேரில் கிருபை கூர்ந்து, என்னைப் பரிசுத்தமாக்கி,நான் மெய்விசுவாசியாய்ப் படுத்து நித்திரை செய்யத் துணைபுரியும். யார் என்னைக் கைவிட்டாலும் நீர்என்னைக் கைவிடாதேயும். நான் எதுக்குத் தூரமானாலும் உமது கிருபைக்குத் தூரமாகாதபடிக் காப்பாற்றும்.கர்த்தாவே, நான் இன்று கேட்ட உமது வசனம் என்னில் நிலைத்து வேரூன்றிக் கனிகொடுக்கப் பண்ணும்.சபையின் பெரியோர், சிறியோர், ஸ்திரீகள், புருஷர்கள், வலியோர், எளியோர் அனைவரையும், என்னைஜெபம் செய்யக் கேட்டுக்கொண்ட என் சகோதரர் சிநேகிதர் யாவரையும் இரக்கமாய்க் கண்ணோக்கிப்பார்த்து, அவர்களுக்கு வேண்டிய சகல நன்மைகளையும் கிருபையாயக் கட்டளையிடும். இரவின் சகலமோசங்களுக்கும் என்னை விலக்கமாய்க் காத்து, உமக்கு சித்தமுண்டானால் சுகத்தோடு எழுந்திருக்கப்பண்ணும். உமக்கு இப்பொழுதும் எப்பொழுதும் மகிமையுண்டாவதாக, சுவாமி, ஆமேன்.